|  |  |
| --- | --- |
| CODE WEEK **Slovenija**  5.-20. oktober 2019 |  |
|  |  |

**Oktobra poteka Code Week – Teden programiranja, ki smo ga ponovno sprogramirali, da traja kar dva tedna. Tudi letos vabimo šole, da se ga udeležite in učenkam ter učencem približate digitalne veščine. Zato smo pripravili posebna učna gradiva, ki od učiteljev ne zahtevajo programerskih znanj, zato da bi otrokom lahko pomagali pri razumevanju digitalnega sveta.**

EU Code Week že od leta 2013 združuje prostovoljce, ki si prizadevajo za dvig digitalne pismenosti. Gibanje je preseglo meje Evropske unije, saj se mu je doslej priključilo že prek 70 držav s celega sveta. Ambasadorji in učitelji, vključeni v Code Week, organizirajo delavnice, tečaje, učne ure ... programiranjem in drugih digitalnih veščin, na katerih je doslej sodelovalo 5,6 milijona udeležencev; od tega samo lani 2,7 milijona. **Leto 2018 je bilo za Code Week rekordno tudi v Sloveniji**, kjer se je dejavnosti po vsej državi udeležilo **prek 20.000 ljudi**, večinoma osnovnošolcev, ki so po vsej državi izbirali kar med 163 aktivnostmi.

Da bo letos še več šolarjev dobilo priložnost in spoznalo vsaj osnove ustvarjalne ter odgovorne rabe tehnologije, pa **potrebujemo vašo pomoč!** Samo z vključitvijo učiteljev in šol lahko dosežemo dekleta in fante, tudi tiste iz deprivilegiranih okolij, ter jim pomagamo, da se bodo v digitalnem svetu bolje znašli.

|  |  |
| --- | --- |
| Prijava dogodka vzame 5 minut  Obiščite [codeweek.eu/events](https://codeweek.eu/events)  Dodajte naslov in opis dogodka  V slovenskem jeziku  Določite lokacijo, datum in uro  Vpišite kontakt in ostale podatke  Code Week je priložnost, da:   * učence usmerite k ustvarjalni rabi tehnologije, * prispevate k dvigu digitalne pismenosti, * vaša šola prejme certifikat digitalne odličnosti, * se povežete z učitelji in šolami iz vse Evrope, * se sami naučite kaj novega in * prejmete dodatno točko za napredovanje. | Primeri aktivnosti   * Slikovno programiranje (npr. Pišek ali Scratch) * Programiranje brez računalnika (npr. Vidra) * Delavnica varne rabe interneta * Delo z mikrokrmilniki (npr. Arduino ali Micro:bit) * Pogovor učencev s programerjem\_ko * Več primerov na [codeweek.eu](https://codeweek.eu/events)   Gradiva v slovenščini   * Pišek [pišek.acm.si](http://pisek.acm.si/) * Vidra [vidra.si](http://vidra.si/) * Scratch [scratch.mit.edu](https://scratch.mit.edu/) * Več na [codeweek.si](https://codeweek.si/gradiva/) |

Veselimo se vašega sodelovanja!

Za več informacij lahko pišete na [info@codeweek.si](mailto:info@codeweek.si) ali obiščete spletni strani [codeweek.si](https://www.codeweek.si/) in [codeweek.eu](https://codeweek.eu/).

**Katja K. Ošljak**, ambasadorka, EU Code Week  
**dr. Andrej Flogie**, koordinator učiteljev, EU Code Week